
Nr.4221/30.06.2026
REFERAT DE APROBARE AL PRIMARULUI
la proiectul de hotărâre privind interzicerea desfășurării activităților de jocuri de noroc

pe teritoriul U.A.T. Comuna Liebling
Potrivit art. 181 alin. (1) din O.U.G. nr. 77/2009 privind organizarea și exploatarea jocurilor de noroc, cu modificările și completatările ulterioare, Consiliul Local decide, prin hotărâre, dacă pe teritoriul unității administrativ-teritoriale se pot sau nu desfășura activități de jocuri de noroc.

Textul legal conferă consiliului local o competență expresă și directă, fără a impune criterii limitative sau condiții suplimentare pentru exercitarea opțiunii.

Prin urmare, autoritatea deliberativă beneficiază de o marjă de apreciere în stabilirea politicii publice locale în această materie, în considerarea interesului public al comunității pe care o reprezintă.

Activitățile de jocuri de noroc sunt activități economice licite la nivel național, însă pot genera efecte sociale și comunitare semnificative, inclusiv:

- creșterea vulnerabilității sociale;

- expunerea persoanelor tinere la comportamente adictive;

- afectarea ordinii și liniștii publice;

- presiuni indirecte asupra serviciilor sociale.

În exercitarea competenței conferite de lege, Consiliul Local are dreptul de a aprecia oportunitatea desfășurării acestor activități pe teritoriul unității administrativ-teritoriale, în funcție de specificul local și de prioritățile de dezvoltare ale comunității.

Măsura propusă constă în interzicerea desfășurării activităților de jocuri de noroc pe raza U.A.T. Comuna Liebling, pe o durată nedeterminată.

Hotărârea are caracter normativ și general, urmând a se aplica tuturor operatorilor economici.

Având în vedere competența expres conferită de O.U.G. nr. 77/2009 și necesitatea protejării interesului public local, se propune adoptarea proiectului de hotărâre privind interzicerea desfășurării activităților de jocuri de noroc pe teritoriul U.A.T. Comuna Liebling.

Primar,

Ioan Gheorghe MUNTEANU

